# Métis

Els Métis són un grup ètnic del Canadà que és esmentat a la Constitució del Canadà de 1982. Són el resultat de la mescla d'europeus amb els amerindis de les Primeres Nacions (Premières Nations/First Nations). La paraula prové de la paraula métisse que en francès significa mestís. Altres dels noms que han rebut els Métis actualment es consideren ofensius, com per exemple Bois-Brûlés, Mixed-bloods, Half-breeds, Bungi, Black Scots i Jackatars.
El seu territori inclou les tres províncies de la praderia del Canadà, (Manitoba, Alberta i Saskatchewan), parts d'Ontario, Columbia Britànica, Terranova i Labrador, Quebec, Nova Brunswick, Nova Escòcia, i el Territoris del Nord-oest, així com, parts del nord dels Estats Units (Dakota del Nord nord-oest de Minnesota i Montana).

## Història

Aquesta mescla d'ètnies va començar a mitjan segle xviii. Els métis s'oposaren a la incorporació dels territoris de Manitoba, Alberta, i Saskatchewan al Canadà, perquè consideraven que tal cosa amenaçava la seva pròpia existència. Ocuparen Winnipeg el 1869 i hi establiren un govern provisional Métis encapçalat per Louis Riel. L'any següent el govern canadenc sufocà aquesta revolta i els capitost Métis fugiren als Estats Units. El 1885 els Métis intentaren separa-se del Canadà una altra vegada però finalment Louis Riel va ser executat.

## Llengua

La majoria dels métis parlen, a més de l'anglès o el francès métis o una llengua indígena com ara el cree l'anishinaabemowin, el denésoliné, etc. Alguns d'algunes regions parlen una llengua mixta anomenada michif, que es compon de verbs crees i substantius francesos. Michif, Mechif o Métchif és una grafia fonètica de la pronunciació de Métif

## Referències

* ↑ «Aboriginal identity population, by province and territory (2006 Census)». Arxivat de l'original el 2011-10-05. [Consulta: 16 gener 2011]. Statistics Canada, Census 2006—Selected Ethnic Origins1, for Canada, Provinces and Territories—20% Sample Data
* ↑ «www12.statcan.ca». Arxivat de l'original el 2008-03-11. [Consulta: 16 gener 2011]. (Statistics Canada, Census 2001—Selected Demographic and Cultural Characteristics (105), Selected Ethnic Groups (100), Age Groups (6), Sex (3) and Single and Multiple Ethnic Origin Responses (3) for Population, for Canada, Provinces, Territories and Census Metropolitan Areas 1, 2001 Census—20% Sample Data)
* ↑ McNab, David; Lischke, Ute. Walking a Tightrope: Aboriginal People and their Representations, 2005.
* ↑ Howard, James H. 1965. The Plains-Ojibwa or Bungi: hunters and warriors of the Northern Prairies with special reference to the Turtle Mountain band. University of South Dakota Museum Anthropology Papers 1 (Lincoln, Nebraska: J. and L. Reprint Co., Reprints in Anthropology 7, 1977).

## Bibliografia

* Barkwell, Lawrence J., Leah Dorion, and Audreen Hourie. Metis legacy Michif culture, heritage, and folkways. Metis legacy series, v. 2. Saskatoon: Gabriel Dumont Institute, 2006. ISBN 0-920915-80-9
* Barkwell, Lawrence J. Women of the Metis Nation. Winnipeg: Louis Riel Institute, 2010. ISBN 978-0-9809912-5-3
* Barnholden, Michael. (2009). Circumstances Alter Photographs: Captain James Peters' Reports from the War of 1885. Vancouver, BC: Talonbooks. ISBN 978-0-88922-621-0.
* Dumont, Gabriel. GABRIEL DUMONT SPEAKS. Talonbooks, 2009. ISBN 978-0-88922-625-8.

## Enllaços externs

* Métis National Council
* Métis Museum (Gabriel Dumont Institute)